armvectores/hy_wikipedia_2023 huggingface dataset:
Կանեի 120-միլիմետրանոց թնդանոթ

Կանեի 120 միլիմետրանոց թնդանոթ, 120 միլիմետր տրամաչափով ծովային թնդանոթ, որը մշակվել է ֆրանսիացի կոնստրուկտոր Գուստավ Կանեն և արտոնագրի հիման վրա արտադրվել է Ռուսաստանում՝ Օբուխովի և Պերմի գործարաններում։ Արտոնագրված արտադրության վերաբերյալ համաձայնությունը Forges et Chantiers de la Mediterranes ֆրանսիական ընկերության հետ կնքվել է 1891 թվականի օգոստոսի 10-ին։ Ռուսաստանի կայսերական նավատորմի զենքերի շարքում ներառվել է 1892 թվականին։
Կանեի 120 միլիմետրանոց թնդանոթներով զինված են եղել այպիսի զրահակիրներ, ինչպիսիք են «Անդրեյ Պերվոզվաննին» (2 միավոր), «Կայսր Ալեքսանդր II»-ը, «Три святителя», ափային պաշտպանության զրահակիրներ, ինչպիսին է «Ադմիրալ Սենյավինը» (3 միավոր)։ Դրանցով սպառազինվել են նաև «Ռյուրիկ», «Դմիտրի Դոնսկի», «Վլադիմիր Մոնոմախ» զրահակիր հածանավերը, «Ժեչուգ» (2 միավոր), «Նովիկ», «Բոյարին», «Ալմազ» տիպի զրահատախտակամածային հածանավեր, «Գիլյակ II» (4 միավոր) և «Կարս» (2 միավոր) տիպի հրետանավակներ և «Լեյտենանտ Շեստակով» տիպի էսկադրային ականակիրներ, ինչպես նաև արգենտինական «Ալմիրանտե Բրաուն» զրահակիրը։ Դրանից բացի, թնդանոթն օգտագործվել է ափային պաշտպանության համար։ Թնդանոթներն օգտագործվել են ռուս-ճապոնական, Առաջին համաշխարհային և Ռուսաստանի քաղաքացիական պատերազմներում։


== Ռազմամթերք ==


== Ծանոթագրություններ ==


== Գրականություն ==
Широкорад А. Б. Энциклопедия отечественной артиллерии. — Минск: Харвест, 2000. — ISBN 985-433-703-0


== Արտաքին հղումներ ==
120mm/45 Pattern 1892
Տրենտա

Տրենտա (իտալերեն՝  Trenta), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2616 մարդ, բնակչության խտությունը կազմում է 654 մարդ/կմ²։ Զբաղեցնում է 4 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ (+39) 0984։
Հարեւան կոմունաներն են՝ Կոզենցա, Կազոլե Բրուզիո, Ռովիտո։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լուիզ Ոսկերչյան

Լուիզ Ոսկերչյան (անգլ.՝ Luise Vosgerchian, նոյեմբերի 9, 1922(1922-11-09), Ուոթերթաուն, Միդլսեքս շրջան, Մասաչուսեթս, ԱՄՆ - մարտի 13, 2000(2000-03-13), Միդլսեքս շրջան, Մասաչուսեթս, ԱՄՆ), ամերիկահայ դաշնակահարուհի, մանկավարժ, Հարվարդի համալսարանի պրոֆեսոր։


== Կենսագրություն ==
Լուիզ Ոսկերչյանը ծնվել է 1922 թվականի նոյեմբերի 9-ին Ուոթերթաուն քաղաքում (ԱՄՆ), հայ էմիգրանտների ընտանիքում։  Սկզբնական երաժշտական կրթությունն ստացել է ծննդավայրում։ 1945 թվականին ավարտել է Բոստոնի «Նյու Ինգլանդ» կոնսերվատորիան (Գ. Օնդրիսեկի դասարան)։ Ուսման տարիներին մենահամերգներով հանդես է եկել Բոստոնում։ 1948 թվականին The New York Times ամսագիրը գրել է նրա մենահամերգներից մեկի մասին։ 
1949 թվականին կատարելագործվել է Փարիզի կոնսերվատորիայում (ղեկավար՝ Նադիա Բուլանժե), հաճախել նաև ստեղծագործության դասարանի պարապմունքներին։ Ծանոթացել է ժամանակակից ֆրանսիական երաժշտական դպրոցի կատարողական սկզբունքներին, երկերի մեկնաբանման առանձնահատկություններին, հակադիր հնչյունների փոխանցումների վարպետությանը։ Կատարողական երկացանկը հարստացրել է ֆրանսիացի կոմպոզիտորների ստեղծագործություններով։ 
1956 թվականին վերադարձել է ԱՄՆ. դասավանդել է Բրանդեյսի համալսարանում, 1959-1990 թվականներին՝ Հարվարդի համալսարանի երաժշտության ֆակուլտետում (պրոֆեսոր՝ 1971 թվականից)։ Դասավանդել է ապագա ականավոր շատ  երաժիշտների։ Նրա ամենահայտնի ուսանողների թվում են եղել Ալիսոն Չառնին, Յո-Յո Ման, Ջոն Քուլիջ Ադամսը, Բոբի Մաքֆերինը, Սթիվեն Պրուսլինը և Ռիչարդ Սենթ Քլերը։
1958 թվականից մի քանի անգամ հանդես է եկել Բոստոնի (դիրիժորներ՝ Շառլ Մյունշ, Սերգեյ Կուսևիցկի), Նյու Յորքի սիմֆոնիկ նվագախմբերի հետ, մենահամերգներով շրջագայել ԱՄՆ-ում, Գերմանիայում, Ֆրանսիայում, Անգլիայում. երկացանկում ընդգրկված են եղել Յ. Ս. Բախի, Լ. վան Բեթհովենի, Ա. Կրաֆտի, Զ. Կոդայի, Ա. Խաչատրյանի, Ա. Բաբաջանյանի, Աարոն Կոպլենդի և ուրիշների ստեղծագործություններից։
Ֆիզիկոս Բրայան Գրինն իր «Մինչև ժամանակի վերջը» (անգլ.՝ «Until the End of Time») գրքում Ոսկերչյանին նկարագրել է որպես իր ամենաազդեցիկ ուսուցիչներից մեկը՝ նշելով, որ նա «խորը հետաքրքրություն է ցուցաբերել այն բանի նկատմամբ, թե ինչպես են գիտական հայտնագործությունները առնչվում գեղագիտական զգացմունքների հետ»։
Լուիզ Ոսկերչյանը մահացել է 2000 թվականի մարտի 13-ին ԱՄՆ Էքտոն քաղաքում։ Հոգեհանգստյան արարողությունն անցկացվել է Սանդերս թատրոնում։
Հարվարդի համալսարանը սահմանել է Լուիզ Ոսկերչյանի դասախոսական մրցանակ։


== Անձնական կյանք ==
Լուիզ Ոսկերչյանն ամուսնացած է եղել Կամիլ Պագաջիկի հետ. նրանք ծանոթացել էին 1949 թվականին Փարիզում։ 


== Ծանոթագրություններ ==
Լարի Ֆլինտ

Լարի Ֆլինտ (անգլ.՝ Larry Flynt, նոյեմբերի 1, 1942(1942-11-01), Salyersville, Կենտուկի, ԱՄՆ - փետրվարի 10, 2021(2021-02-10), Լոս Անջելես, Կալիֆոռնիա, ԱՄՆ), ամերիկացի հրատարակիչ և «Larry Flynt Publications[en]*» (LFP) ընկերության ղեկավար։


== Կենսագրություն ==
Ծնվել է Մագոֆին շրջանում (Կենտուկի նահանգ)։ 1958 թվականին 15 տարեկան հասակում գնացել է բանակ։ 1964 թվականին նա սթրիփ-ակումբ բացեց Դեյտոնում (Օհայո նահանգ) և 1970 թվականին ևս ութ ակումբ ուներ Կոլումբուսում, Թոլեդոյում, Ակրոնում և Քլիվլենդում։
1974 թվականի հուլիսին Ֆլինտը հրապարակեց «Hustler»-ի առաջին համարը, ինչը Hustler փոստային առաքանու հետագա զարգացումն էր, որը նա օգտագործել էր որպես էժան գովազդ իր բիզնեսի զարգացման համար։ Ամսագիրը թողարկեց ոչ այնքան վստահ, բայց ի վերջո հասավ 3 մլն տպաքանակի։ Դա տեղի է ունեցել մինչև Flint-ը ներգրավված է եղել բազմաթիվ իրավական մարտերում, որոնք բռնկվել են պոռնոգրաֆիայի սահմանափակման կողմնակիցների և Միացյալ Նահանգներում խոսքի ազատության պաշտպանների միջև։ Բավական է հիշել  1973 թվականի Միլլերի գործը՝ Կալիֆոռնիայի դեմ, Առաջին ուղղման անպարկեշտության մասին կետով։
1976 թվականին Ֆլինտը հիմնել է Larry Flynt Publications (LFP) մասնավոր ընկերությունը։
1978 թվականին Lարին դարձել է Ջոզեֆ Ֆրանկլինի (հայտնի ռասիստ մարդասպան) կրակոցի զոհը, այդ ժամանակից ի վեր ստիպված է տեղաշարժվել սայլակով։
1988 թվականին Ֆլինտն ու նրա փաստաբան Ալան Այզեքմանը ԱՄՆ Գերագույն դատարանում շահել են Ջերի Ֆալուելի դեմ «Հասթլեր» ամսագրի պատմական գործը։ Այս գործընթացում դատական համակարգը հանդես է եկել ի պաշտպանություն Լարի Ֆլինտի, վճռելով, որ Ջերի Ֆալուելի նման հայտնի հրապարակային գործիչը չի կարող սահմանափակել Լարի Ֆլինտի խոսքի ազատությունը առաջին փոփոխության շրջանակներում։
1996 թվականին լույս է տեսել «Ժողովուրդն ընդդեմ Լարի Ֆլինտի» կենսագրական ֆիլմը։ Նույն թվականին Ֆլինտը ինքնակենսագրություն հրապարակեց՝ «An Unseemly Man: My Life as a Pornographer, Pundit, and Social Outcast» (ISBN 978-0787111786):
1996 թվականին Լորա Կիպինսը գրել է «Bound and Gagged: Pornography and the Politics of Fantasy in America» գիրքը, որը ներառում էր Hustler «(Male) Desire and (Female) Disgust: Reading Hustler» ամսագրի նրա վերլուծությունը։
2001 թվականին Լարի Ֆլինտի ունեցվածքը գնահատվեց 400 միլիոն դոլար։
2017 թվականին Լարի Ֆլինտը հայտարարել է 10 մլն դոլարի պարգևատրման մասին այն բանի համար, ով կտրամադրի նյութեր, որոնք կնպաստեն ԱՄՆ նախագահ Դոնալդ Թրամփի իմփիչմենթին։
Ֆլինտը 4 գրքերի հեղինակ է՝

1. The Secret Life of Ronald Reagan (1984, Hustler Press).
2. An Unseemly Man, My Life as a Pornographer, Pundit and Social Outcast (1996, Dove Books) (ISBN 978-0787111786).
3. Sex, Lies & Politics, The Naked Truth (2004, Kensington Books) (ISBN 978-0758204837)(2006, АСТ) (ISBN 5-17-035783-4, 5-9713-2912-X).
4. One Nation Under Sex (2011, Palgrave Macmillan) (ISBN 978-0230105034).Լարի Ֆլինտը ամուսնացած է եղել 5 անգամ, չորրորդ կինը՝ Ալտեա Ֆլինտը մահացել է։ Հինգ երեխաների հայր է։


== Ծանոթագրություններ ==
Ադելսհոֆեն (Վերին Բավարիա)

Անվան այլ կիրառումների համար տե՛ս՝ Ադելսհոֆեն (այլ կիրառումներ)Ադելսհոֆեն (գերմ.՝ Adelshofen) համայնք Գերմանիայում, Բավարիա երկրամասի Ֆյուրստենֆելդբրուկ շրջանում։ Բնակչությունը կազմում է 1593 մարդու 2010 թվականի մարդահամարի տվյալներով։ Տարածքը կազմում է 13,28 կմ²։ Պաշտոնական կոդ 09 1 79 111։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Գյոյգյոլ (լիճ)

Անվան այլ կիրառումների համար տե՛ս՝ Գյոյգյոլ (այլ կիրառումներ)Գյոյգյոլ լիճ (ադրբ.՝ Göygöl), լեռնային լիճ Ադրբեջանական Հանրապետությունում, Քյափազ լեռան լանջին, Աղսու գետի կիրճում։ Լիճը ձևավորվել հզոր երկրաշարժի արդյունքում, որը տեղի է ունեցել 1139 թվականի սեպտեմբերի 30-ին, ինչի պատճառով Քյափազ լեռան գագաթը քանդվել է և ընկել Աղսու գետի կիրճը։ Ձևավորված ամբարտակված ջրավազանն էլ այժմ կոչվում է Գյոյգյոլ լիճ։
Լիճը գտնվում է Գյոյգյոլի արգելանոցում, որը ստեղծված է եղել 1965 թվականին բնության և կենդանի աշխարհի պահպանման և անձեռնմխելիության նպատակով։ Երկրի բազմաթիվ տուրիստական երթուղիները նախատեսում են այս վայրի այցելությունը։ Գյոյգյոլը և շրջակա վայրերը հանգստի գոտի են, համարվում է, որ տեղի օդը բուժում է մարդկանց շնչուղիները և նյարդային համակարգը։


== Ծանոթագրություններ ==
Թեդի Սարաֆյան

Թեդի Սարաֆյան (1966, ԱՄՆ), ամերիկացի կինոդրամատուրգ։ Նա թերևս հայտնի է հատկապես նրանով, ով աշխատակցել է Տերմինատոր 3։ Մեքենաների ապստամբությունը ֆիլմին։ 
Նա Ռիչարդ Սարաֆյանի որդին է, Ռիչարդ Սարաֆյան Կրտսերի և Դերան Սարաֆյանի եղբայրը, և Ռոբերտ Ալտմանի զարմիկը։
Նա Barefoot Sound-ի համասեփականատերը և բարձրակարգ ձայնագրման մոնիտորների արտադրողն է։


== Նկարահանումներ ==


=== Ֆիլմեր ===
Տանկիստը (1995)
'[Ճանապարհային մարդասպանը (1994)
Շտապ ժամ (ֆիլմ) (1998 )
Տերմինատոր 3. Մեքենաների ապստամբությունը (2003)
Մայքլ թագավորի տիրապետումը (2013)
Altergeist (2014)


=== Հեռուստատեսություն ===
Մարդասպան ալիք (2007)
Մակընթացության տեղեկատվության ալիք (1997)


== Ծանոթագրություններ ==
Իժորյան բաբան (հուշահամալիր)

«Իժորյան բաբան» հուշահամալիր (ռուս.՝ Мемориал «Ижорский таран»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Կոլպինո քաղաքից քիչ հարավ։ Կառուցվել է 1967 թվականին Կոլպինոյի բնակիչների կողմից։ Ճարտարապետն է Յ. Վ. Կոմարովը։


== Նկարագրություն ==
Երկաթբետոնե երեք ուղղաձիգ կանգնակներին ամրացված է հորիզոնական հեծան, որի սուր ծայրն ուղղված է թշնամու դիրքերին։ Հարևանությամբ տեղադրված է 85-միլիմետրանոց զենիթային հրանոթ։ Այստեղով է 1941-1944 թվականներին անցել Լենինգրադի պաշտպանության առաջնագիծը։
Հուշարձանը խորհրդանշում է 1941-1944 թվականներին այստեղով անցնող պաշտպանության առաջնագիծը և հիշեցնում է քաղաքի պաշտպանների քաջության մասին։ Մոտակայքում գտնվող Յամ-Իժորա գյուղը բռնազավթելուց և գերմանացիների` Իժորա գետի մոտ հասնելուց հետո Կոլպինոն հայտնվեց անմիջապես ճակատային գծում։ Իժորայի բանվորական գումարտակը, որը բաղկացած էր աշխարհազորայիններից և զինվորներից, արեց ամեն ինչ, որ թույլ չտա թշնամուն առաջ շարժվել։
Հուշարձանն իր ոճով հիշեցնում է հզոր բաբան, որով քանդում էին պատերը պաշարված հնագույն բերդերում։


== Պատմություն ==
Հուշակոթողի բացումը տեղի է ունեցել 1967 թվականի նոյեմբերի 2-ին Օկտյաբսկայա երկաթուղու 29-րդ կիլոմետրում։
Ամեն տարի Հաղթանակի օրը, շրջափակումը ճեղքելու և վերացնելու օրերին հուշարձանի մոտ ծաղիկներ են տեղադրվում, այստեղ գալիս են վետերանները, որոնք հիշում են իրենց ընկերներին, տեղի են ունենում լռության րոպեներ։


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.
Ռուդնյա-Ֆասովա

Ռուդնյա-Ֆասովա (ուկրաիներեն՝ Рудня-Фасова), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Ռուդնյա-Ֆասովա գյուղում բնակվում էր 74 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 200 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալտեր Ուլբրիխտ

Ուլբրիխ Վալտեր (գերմ.՝ Walter Ulbricht, հունիսի 30, 1893(1893-06-30)[…], Լայպցիգ, Սաքսոնիայի թագավորություն, Գերմանական ռայխ - օգոստոսի 1, 1973(1973-08-01)[…], Groß Dölln, Տեմպլին, Արևելյան Գերմանիա), գերմանական և միջազգային բանվորական շարժման ԳԴՀ-ի կուսակցական և պետական գործիչ։


== Կենսագրություն ==
Ծնվել է բանվորի ընտանիքում։ 1908 թվականին մտել է սոցիալիստական երիտասարդության կազմակերպության, 1912 թվականին՝ Գերմանիայի խորհրդային դումա կուսակցության մեջ։
1923 թվականին առաջին անգամ ընտրվել է ԳԿԿ ԿԿ անդամ ապա՝ ԳԿԿ ԿԿ քարտուղար, 1935 թվականից՝ ԳԿԿ ԿԿ քաղբյուրոյի անդամ Թելմանի և Վ․ Պիկի հետ պայքարել է ԳԿԿ-ն մարքսլենինյան մասսայական պրոլետարական կուսակցություն դարձնելու համար։
1926-1928 թվականներին Ուլբրիխը ընտրվել է Սաքսոնիայի լանդտագի, 1928-1933 թվականներին՝ ԳԿԿ-ի կողմից Գերմանիայի ռայխստագի դեպուտատ։
1928 թվականից կոմինտերնի ԳԿ անդամության թեկնածու էր, 1928-1929 թվականներին և 1938-1943 թվականներին՝ ԳԿԿ ներկայացուցիչ Կոմինտերնի ԳԿ-ում։ 
Գերմանիայում ֆաշիստական դիկտատուրա հաստատվելուց հետո Ուլբրիխը անցել է ընդհատակ։ 1933 թվականին, ձերբակալումից խուսափելով, մեկնել է Գերմանիայից։


== ԳԴՀ ղեկավարություն ==
Երկրորդ համաշխարհային պատերազմի (1939-1945) տարիներին բացատրական աշխատանք է տարել ԽՍՀՄ-ում գտնվող գերմանիայի ռազմագերիների շրշանում։ Մասնակցել է «Ազատ Գերմանիա» ազգային կոմիտեի ստեղծմանը։ Ֆաշիզմի շախշախումից հետո վերադարձել է հայրենիք, եղել է Գերմանիայի սոցիալիստական միասնական կուսակցության (ԳՍՄԿ, 1946) հիմնադիրներից։
1946-1949 թվականներին՝ ԳԽՄԿ նախագահի տեղակալ, 1949 թվականից՝ ԳԽՄԿ ԿԿ քաղբյուրոյի անդամ, 1950-1953 թվականներին՝ գլխավոր քարտուղար, 1953-1971 թվականներին՝ առաջին քարտուղար, 1971 թվականից՝ ԳԽՄԿ նախագահ։
1949-1955 թվականներին Ուլբրիխը ԳԴՀ պրեմիեր մինիստրի տեղակալն էր, 1955-1960 թվականներին՝ Մինիստրների խորհրդի նախագահի առաջին տեղակալը, 1960-1971 թվականներին՝ պաշտպանության ազգակին խորհրդի, 1960 թվականից՝ պետական խորհրդի նախագահը։ Ուլբիխին շնորհվել է աշխատանքի հերոսի կոչում (1953, 1958, 1963)։


== Պարգևներ ==
Պարգևատրվել է Կ․ Մարքսի՝ 3 և ԳԴՀ այլ շքանշաններով։ Նրան շնորհվել է խորհրդային միության հերոսի կոչում (1963), պարգևատրվել է հոկտեմբերյան հեղափոխության (1968) և խորհրդային այլ շքանշաններով։


== Պատկերներ ==

		


== Արտաքին հղումներWalter-Ulbricht-Biografie Archived 2014-07-10 at the Wayback Machine. (գերմ.) ==
YouTube В.Ульбрихт: «Никто не собирается возводить стену» - Видеозапись пресс-конференции 15.06.1961
Մեդանի (Ծալենջիխայի շրջան)

Մեդանի (վրաց.՝ მედანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Ծալենջիխայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 328 մարդ։


== Ծանոթագրություններ ==
Վիպրեյկա (Լուժայի վտակ)

Վիպրեյկա (ռուս.՝ Выпрейка), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Լուժա գետի աջ ափին 73 կմ հեռավորության վրա։ Գետի երկարությունը 16 կմ է, ավազանի տարածքը 160 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Պրոտվա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022196
Հիդրոլոգիական ուսումնասիրությունների կոդը - 110002219
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քանաքեռավանի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Քանաքեռավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իմրան Կասումով

Անվան այլ կիրառումների համար տե՛ս՝ Կասումով (այլ կիրառումներ)Իմրան Հաշիմ օղլի Կասումով (նոյեմբերի 25, 1918(1918-11-25), Բաքու, Ադրբեջանի Ժողովրդավարական Հանրապետություն - ապրիլի 20, 1981(1981-04-20), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային գրող, դրամատուրգ, հասարակական գործիչ։ Ադրբեջանի ԽՍՀ արվեստի վաստակավոր գործիչ (1960 թ.)։ ԽՄԿԿ անդամ 1946 թվականից։ 1961-1975 թվականներին՝ Ադրբեջանի գրողների միության վարչության քարտուղար, 1975 թվականից՝ առաջին քարտուղարը։ ԽՍՀՄ գրողների միության քարտուղար (1976 թ.)։
Նրա սցենարներով ստեղծվել են «Ծովը նվաճողները» (1958, լենինյան մրցանակ, 1961), «Պատմվածք Կասպիի նավթագործների մասին» (1959, երկուսն էլ Ռ. Կարմենի հեղինակակցությամբ), «Մեր փողոցը» (1963 թ.) և այլ կինոնկարներ։ ժամանակակից մարդու աշխատանքային սխրանքներին, նրա ներաշխարհի բացահայտմանն են նվիրված «Երազանք» (1938), «Ծովը սիրում է խիզախներին» (1954 թ.), «Ինչի համար ես ապրում» (1959, երկուսն էլ Հ. Սեիդբեյլիի հետ), «Հեքիաթի սկիզբը» (1972), «Մենք այնքան քիչ ենք ապրում» (1973) և այլ պիեսներ, որոնք բեմադրվել են Բաքվում, Մոսկվայում և այլուր։ Երևանի Գաբրիել Սունդուկյանի անվան դրամատիկական թատրոնը 1976 թվականին բեմադրել է Կասումովի «Գլուխդ բարձր, զինվոր» դրաման։ Կասումովը հեղինակ է «Ֆրանսիական գոբելեն» (1970 թ.) և «Իտալական խճանկար» (1972) փաստագրական վիպակների։


== Ծանոթագրություններ ==
Զոլոտայա Նիվա (Մագժան Ժումաբաևա շրջան)

Անվան այլ կիրառումների համար տե՛ս՝ Զոլոտայա Նիվա (այլ կիրառումներ)Զոլոտայա Նիվա (ղազ.՝ Золотая Нива, մինչև 1989 թվականը՝ Жданово), գյուղ Մագժան Ժումաբաևայի շրջանում Հյուսիս-Ղազախստանյան մարզ, Ղազախստան։


== Բնակչություն ==
1999 թվականին բնակչությունը կազմել է 1145 մարդ (565 տղամարդ և 580 կին)։ Մինչև 2009 թվականի մարդահամարը, գյուղում ապրել են 712 մարդ (337 տղամարդ և 375 կին)։


== Ծանոթագրություններ ==
Պրումի

Պրումի, գյուղ Արևմտյան Հայաստանում, Էրզրումի վիլայեթի Դիադինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուրդենիս

Բուրդենիս, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Տիգրիս գետի ակունքներից հարավ, Դիարբեքիր տանող ճանապարհի ձախ կողմում, Արղանա-Մադեն քաղաքից 10-11 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գապարաճյան

Գապարաճյան, հայկական ազգանուն։


== Ազգանունը կրողներ ==
Գրիգոր Գապարաճյան (1779-՞), խմբագիր, բանասեր։
Նուպար Գապարաճյան (20-րդ դար), թղթակից։


== Տես նաև ==
Գապառաճյան


== Ծանոթագրություններ ==
Խորեոգրաֆիա

Խորեոգրաֆիա (< հուն. χορεία — պար, կաքավ և ... գրաֆիա), առաջին իմաստով պարի գրառումը պայմանական նշաններով (տես Կաքավագրություն)։
Խորեոգրաֆիան մեկ այլ իմաստով պարեր և պարային (բալետային) ներկայացումներ ստեղծելու արվեստ է՝ պարարվեստ։ Այս նշանակությամբ «խորեոգրաֆիա» տերմինը կիրառվում է XIX դարի կեսից և նույն պատճառով բալետմայստեր տերմինի փոխարեն երբեմն օգտագործում են խորեոգրաֆ։
Հուդզոն շրջան (Նյու Ջերսի)

Հուդզոն շրջան (անգլ.՝ Hudson County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 122 կմ² է, բնակչությունը՝ 634.266 մարդ (2010 թ. տվյալներով)։ Շրջկենտրոնն է Ջերսի Սիթի բնակավայրը։ Կազմավորվել է 1840 թ.։
Մեգրինի

Մեգրինի (ֆր.՝ Mesgrigny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 233 մարդ, բնակչության խտությունը` 32.05 մարդ/կմ²։ Բնակավայրը զբաղեցնում է 7.27 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 26 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 196 աշխատունակ (15-64 տարեկան)  բնակիչ, որոնցից ակտիվ էին 152-ը, իսկ ոչ ակտիվները` 44։ Ակտիվության ցուցանիշը կազմում է 77,6 %։ 152 աշխատունակ մարդկանցից աշխատել է 148 անձ (84 տղամարդ և 64 կին)։ Գործազուրկ են եղել 4 անձ (3 տղամարդ և 1 կին)։ 44 անաշխատունակներից 14-ը եղել են աշակերտներ կամ ուսանողներ, 16-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գետառ

Գետառ, Գեդարչայ, Գետարչայ, Գրզբուլաազ, Կըրխբուլաղ, Քըրքպուլախ, գետ Հայաստանի Կոտայքի մարզում և Երևանում, Հրազդան գետի ձախ վտակ։ Հրազդան գետի մեծ վտակներից՝ Մարմարիկ, Ծաղկաձոր, Դալար, Արագետ, Գետառ մեկն է։


== Նկարագրությունը ==
Երկարությունը՝ 24 կմ, ավազանը՝ 158 կմ²։ Սնումը մթնոլորտային տեղումներից և ստորերկրյա ջրերից է, հորդացումը՝ գարնան ամիսներին։ Ջրի կայուն մասը ստանում է Հրազդանից հանված ջրանցքից։ Գետառի վտակներից են Ջրվեժը և Ձորաղբյուրը։ Գետառի վրա, Նորքի ձորում կա 1664 թվականին կառուցված միակամար կամուրջ։
Գետառը սկիզբ է առնում Գեղամա լեռնաշղթայի արևմտյան լանջերից բխող Քառասունակն աղբյուրներից 1570 մ բարձրությունից, և, հոսելով հարավ-հարավ-արևմուրք, անցնում է Ավանի ձորահովիտը, ապա մտնում է Նորքի խոր ձորը և անցննելով Երևանի միջով, Շենգավիթի մոտերքում թափվում Հրազդան գետը։
Ղևոնդ Ալիշանը Գետառի միջին հոսանքը Ավանի ձորահովտի շրջանում կոչում է Ավանի գետ։


== Հունի փոփոխություն ==
Սկսած Աբովյանի պուրակից Գետառի ներկա հունը լոկ ջրանցք է, որը տարել են Նորք-Մարաշի ու Այգեստանի լանջերի փեշերով՝ ոռոգելու իր այգիներով հայտնի Երևանի կենտրոնն ու հարավը մինչև Ջրվէժ վտակին հասնելը («Հայրենիք» կինոթատրոնի դիմաց)։ Սակայն հին Գետառը հոսել է Աբովյանի պուրակով մինչև «Պոլիտեխնիկ», թեքվել դեպի Ֆրանսիայի հրապարակ, ապա Մաշտոցի պողոտայի ու Կողբացու փողոցի արանքով հասել քաղաքապետարանի հրապարակ, որտեղից էլ գինու գործարանի առջևով Հրազդանին է միացել՝ դեպի Կարմիր կամուրջ իջնող ձորակով։ Այն լավ երևում է Երևանի՝ Վ. Նազարևի 1858 թ., Ա. Ստոցկու 1865 թ., Ղևոնդ Ալիշանի 1880 թ. և ուրիշների հատակագծերում։
2007 թվականին Խանջյան փողոցի ծանրաբեռնվածությունը թեթևացնելու համար քաղաքապետարանը որոշեց Գետառը փակել բետոնե խողովակով՝ վրան փողոց կառուցելով։ Առ 2019 թվականը Գետառը գետը Երևանի կենտրոնում տեսանելի է միայն Մյասնիկյան պողոտայի ու Խանջյան փողոցի վերջնամասում։


== Գետառի վարարումները ==
Ժամանակ առ ժամանակ Գետառ գետը վարարել է, զգալի ավերածություններ պատճառելով Երևանին։ Գետառի վարարումների թվականներից կարելի է նշել 1860, 1866, 1873, 1908, 1912, 1923, 1924, 1925, 1928, 1946, 1947, 1950 թթ.) հեղեղել են Երևանը։ Մասնավորապես 1946 թվականի մայիսի 25-ի վարարումը, որի ժամանակ ջրի ծախսը ավելացել էր 100 անգամ, մեծ վնաս է հասցրել Երևանին։ Այս հարցի լուծման համար հանձնաժողով է կազմվել, որը  որոշել է այժմյան Ավան-Առինջ թաղամասի վերջնամասում ժամանակավոր կարգավորիչ ստեղծել, որը կարգավորիչ պատվար հանդիսացավ հետագա վարարումների համար։


== Պատկերասրահ ==

		


== Ծանոթագրություններ ==


== Արտաքին հղումներ ==
Գետառ. գետի հիշողությունը
Նովա Կոլինաս

Նովա Կոլինաս (պորտ.՝ Nova Colinas), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4579 մարդ՝ 2006 թվականի տվյալներով։ Գրավում է 743,100 կմ2 տարածք։ Բնակչության խտությունը՝ 6,2 մարդ/կմ²։


== Պատմություն ==
Քաղաքը հիմնադրվել է 1996 թվականի սեպտեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.553.495,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.940,62 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,594 (տվյալները ՄԱԿ-ի զարգացման ծրագրի)։


== Ծանոթագրություններ ==
Ամեն ինչ սկսվում է այսօր

«Ամեն ինչ սկսվում է այսօր» (ֆր.՝ Ça commence aujourd'hui), 1999 թվականին ֆրանսիացի ռեժիսոր Բերտրան Տավեռնիեի կողմից նկարահանված ֆիլմ։ Բեռլինի միջազգային 49-րդ կինոփառատոնում արժանացել է «Պատվավոր հիշատակում» անվանակարգին։ 2011 թվականին ներկայացվել է Ոսկե ծիրան կինոփառատոնի «Հետահայաց ցուցադրություններ» ծրագրում։


== Սյուժե ==
Դանիելն աշխատում է ֆրանսիական փոքրիկ քաղաքում որպես մանկապարտեզի դաստիարակ։ Տեղական տնտեսությունը հենված է ածուխի արտադրության վրա, սակայն հանքերի փակվելուց ի վեր այն անկում է ապրել։ Տնտեսական իրավիճակի պատճառով առաջացած գործազրկությունն ընտանիքում իր բացասական ազդեցությունն է ունենում երեխաների վրա։ Դանիելը բախվում է առօրյա դժվարությունների հետ, իրեն պարտավորված զգում երեխաների հետ կիսելու իրանց մտահոգությունները, չնայած դա նրա պարտականությունների շրջանակում չէ։


== Դերեր ==
Ֆիլիպ Տորտոն
Մարիա Պիտարեզի
Նադյա Կասի
Վերոնիկ Ատալի
Նատալի Բեքյուե
Էմանուել Բերկո
Ֆրանսուազ Բեթ
Քրիստին Սիտի


== Մրցանակներ ==


== Ծանոթագրություններ ==


== Արտաքին հղումներ ==
Interviews de l'équipe et photos Archived 2007-02-02 at the Wayback Machine.
Interview de Bertrand Tavernier sur Ça commence aujourd'hui Archived 2016-03-04 at the Wayback Machine.
Ջրառատ (Շիրակի մարզ)

Անվան այլ կիրառումների համար տե՛ս՝ Ջրառատ (այլ կիրառումներ)Ջրառատ (նախկին անվանումը` Չրախլի),
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 14 կմ հարավ-արևելք, Ջրառատ գետի ափին։ Ջրառատ է վերանվանվել 1946 թվականին։


== Բնակչություն ==
Ըստ ՀՀ 2011 թ. մարդահամարի արդյունքների` Ջրառատի մշտական բնակչությունը կազմել է 1156, առկա բնակչությունը` 960 մարդ։ 1831 թվականից ի վեր բնակիչները հայեր են, որոնց մի մասի նախնիները գաղթել են Արևմտյան Հայաստանի Ալաշկերտի, Բագրևանդի, Բասենի, Խնուսի, Մուշի գավառների գյուղերից։
Ջրառատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Ջրառատից արևելյան գտնվում են Ծաղկասար գյուղատեղին (X-XX դարեր) և “Թուխ Մանուկ” եկեղեցին (X-XX դարեր)։ Գյուղում կա VI դարի Սբ. Մինաս եկեղեցի։


== Տես նաև ==
Ջրառատի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Ջրառատ գյուղի էջը CAA կայքում Archived 2011-08-20 at the Wayback Machine.
Կառլեն Քոչարյան

Կառլեն Սուրենի Քոչարյան (հոկտեմբերի 1, 1949(1949-10-01), Ներքին Հոռաթաղ, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), էվոլյուցիայի, ծառաբանության, կանաչապատման, լանդշաֆտային դիզայնի և գեղազարդիչ այգեգործության մասնագետ։ Գյուղատնտեսական գիտությունների դոկտոր (2000), պրոֆեսոր (2002): Մոսկվայի Դենդրոլոգիայի ակադեմիա կազմակերպության նախագահ։


== Կենսագրություն ==
Կառլեն Քոչարյանը ծնվել է 1949 թվականի հոկտեմբերի 1-ին, Ներքին Հոռաթաղ (այժմ՝ ԼՂՀ Մարտակերտի շրջանում) գյուղում։ 1971 թվականին ավարտել է Հայկական գյուղատնտեսական ինստիտուտը։ 1972-1979 թվականներին եղել է Երևանի Օրջոնիկիձեի շրջգործկոմի, 1979-1981 թվականներին՝ Երքաղխորհրդի գործկոմի, 1981-1996 թվականներին՝ ՀՀ բնակարանային-կոմունալ տնտեսության նախարարության գլխավոր ծառաբան, 1996-1999 թվականներին՝ «Մոսլեսոպարկ» կառավարական տարածքային արտադրական միավորման Մոսկվայի կանաչ ծառատունկերի մոնիտորինգի բաժնի վարիչ, 1999 թվականից՝ Մոսկվայի կառավարչության «Քաղկանաչտնտ համար 7» ձեռնարկության գլխավոր տնօրեն։
Աշխատանքները վերաբերում են կանաչապատման էկոլոգաանտառագիտության խնդիրներին։ Հեղինակ է կատալոգ-տեղեկատուների։


== Անդամակցություն ==
Մոսկվայի Կ. Ա. Տիմիրյազևի անվան գյուղատնտեսության ակադեմիայի անդամ (2002)։
Ռուսաստանյան քաղաքային ակադեմիայի անդամ (2004)։
Էկոլոգիայի և բնապահպանության միջազգային անդամ (2004)։
ՌԴ բնական ԳԱ անդամ (2003)։
Մոսկվայի էկոլոգիայի և բնօգտագործման ակադեմիայի ֆլորայի բաժանմունքի նախագահ (2001 թվականից)։


== Երկեր ==
Հերբերայի և մշտածաղկող մեխակի մշակությունը։ Քոչարյան Կարլեն Սուրենի, Երևան, «Հայաստան», 1990։
Эколого-лесоводственные основы зеленого строительства в крупных городах Центральной части России: На примере г. Москвы. 1999, Москва.
Эколого-экспериментальные основы зеленого строительства в крупных городах центральной части России (на примере г. Москвы) / К. С. Кочарян. - М. : Наука, 2000. - 180, [1] с., [12] л. цв. ил.: ил., табл.; 30 см.; ISBN 5-02-008410-7
Элементы ландшафтного дизайна, М., 2004.
Лечебный сад, Кн., 2007 - с. 247.


== Ծանոթագրություններ ==
Սադաթ (այլ կիրառումներ)

Սադաթ (արաբ․՝ سادات), եգիպտական ազգանուն։ Հայտնի կրողներն են՝

Անվար Սադաթ - եգիպտացի քաղաքական ազգանուն
Տալաաթ Սադաթ - եգիպտացի քաղաքական գործիչ
Ջոն Նյուբերի անվան մեդալ

Ջոն Նյուբերի անվան մեդալ (անգլ.՝ John Newbery Medal), ամերիկյան ամենամյա գրական մրցանակ, որը շնորհվում է հեղինակին՝ ամերիկյան մանկական գրականության մեջ ունեցած ներդրման համար։ Հանձնվում է 1922 թվականից։
Մրցանակաբաշխության համար ներկայացված գրքույկը պետք է հրատարակված լինի նախորդ տարում, լեզուն՝ անգլերեն, նախատեսված լինի փոքրիկ ընթերցողների համար և պետք է նպաստի գրականության զարգացմանը։ Գրքի հեղինակը պետք է լինի Ամերիկայի Միացյալ Նահանգների քաղաքացի կամ մշտական բնակիչ։
Ջոն Նյուբերի անվան մեդալը տրվում է Մանուկների գրադարանի սպասարկման ասոցիացիային (անգլ.՝ Association for Library Service to Children (ALSC): Այն աշխարհում խոշորագույն կազմակերպություն է, որն օժանդակում ու բարելավում է մանուկների գրադարանի սպասարկումը և նորարար է այդ ոլորտում։ ALSC ցանցը ներառում է առավել քան 4211 մանկապատանեկան գրադարաններ, այդ թվում՝ մանկական գրականության փորձագետներ, հրատարակիչներ, գրադարանավարներ, մանկավարժներ։ Կազմակերպության շրջանակներում գործում են շուրջ վաթսուն տարաբնույթ կոմիտեներ։
Մեկից ավելի Նյուբերի մեդալ ստացել են հինգ հեղինակներ՝ Էլեյն Կոնիգսբուրգ, Ժոզեֆ Կրամգոլդ, Լոիս Լոուրի, Քեթրին Պատերսոն, Էլիզաբեթ Սպիր և Քեյթ Դիկամիլո։


== Պատմություն ==

Ֆրեդերիկ Մելչերն, 1921 թվականի հունիսի 22-ին տեղի ունեցած Ամերիկյան գրադարանային ասոցիացիայի ժողովում, առաջարկել է սահմանել մրցանակ։ 1922 թվականին ALA Գործադիր խորհուրդը կայացրել է վերջնական որոշումը։ Մեդալն անվանվել է ի պատիվ XVIII դարի անգլիացի գրահրատարակիչ Ջոն Նյուբերի, ով հրատարակել է առաջին մանկական գիրքը՝ «Մի փոքրիկ, սիրունիկ գրպանի գրքույկ» (1744 թվական) անվամբ։
Պարգևատրման պաշտոնական նպատակը ձևակերպվել է հետևյալ կերպ.

Բրոնզե մեդալի դիզայնը մշակել է ամերիկացի քանդակագործ Ռենե Պոլ Շամբելանը (ֆր.՝ René Paul Chambellan): Նրա վրա պատկերված է գրող, ով տղային ու աղջկան է  հանձնում գիրքը։ Մեդալի հակառակ կողմում, դիզայների մտահղացմամբ, գրվում է տարեթիվն ու հաղթողի անունը։
Նյուբերի մեդալը մանկական գրականության բնագավառում առաջին մրցանակն է աշխարհում։ Կալդեկոտայի մեդալի հետ այն համարվում է ԱՄՆ-ի՝ երկու ամենահեղինակավոր մրցանակները մանկական գրականության ասպարեզում։


== Դափնեկիրներ ==


== Ծանոթագրություններ ==
Ստարոե Ռամենե (գյուղ, Վյազեմսկի շրջան)

Ստարոե Ռամենե (ռուս.՝ Старое Раменье), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վամպիրի օրագրերը (յոթերորդ եթերաշրջան)

Վամպիրի օրագրերը ֆիլմի յոթերորդ եթերաշրջանը նկարահանվել է սկսած 2015 թվականի հունվարի 11-ին, իսկ պրեմիերան եղել է 2015 թվականի հոկտեմբերի 8-ին։ Սա առաջին եթերաշրջանն է, որտեղ չի նկարահանվել բուլղարացի դերասանուհի Նինա Դոբրևը և ամերիկացի դերասաններ Մայքլ Տրևինոն և Սթիվեն Ռ. Մակքուինը։


== Դերերում ==


=== Հիմնական դերեր ===
Փոլ Ուեսլի - Ստեֆան Սալվատոր/Ամբրոս (22 էպիզոդ)
Իան Սոմերհոլդեր - Դեյմոն Սալվադոր (22 էպիզոդ)
Քենդիս Աքոլա - Քերոլայն Ֆորբս (20 էպիզոդ)
Կատերինա Գրեմ - Բոննի Բենեթ (19 էպիզոդ)
Մեթթ Դևիս - Ալարիկ Զալցման (18 էպիզոդ)
Մայքլ Մալարկի - Էնզո (17 էպիզոդ)
Զաք Ռորիգ - Մեթթ Դոնովան (16 էպիզոդ)


=== Երկրորդական դերեր ===
Էլիզաբեթ Բլեքմոր - Վալերի Տյուլ (16 էպիզոդ)
Լեսլի-Աննե Հաֆ - Ռայնա Կրուզ (13 էպիզոդ)
Սքարլեթ Բիրն - Նորա (12 էպիզոդ)
Թերեսա Լիան - Մերի Լուիս (11 էպիզոդ)
Թոդդ Լասանս - Ջուլիան (10 էպիզոդ)
Ջայդեն Քեին - Բեո (8 էպիզոդ)
Մուզամ Մակկար - Ալեքսանդրիա Ջոն (5 էպիզոդ)


=== Հատուկ հյուր դերեր ===
Անն Վերշինգ - Լիլիան "Լիլի" Սալվատոր (9 էպիզոդ)
Մայքլ Տրևինո - Թայլեր Լոկվուդ (4 էպիզոդ)
Ժոզեֆ Մորգան - Կլաուս Մայքսլն (1 էպիզոդ)


=== Հյուր դերեր ===
Ջոդի Լին Օ'Կեֆ - Ջոսետ "Ջո" Լաֆլին / Ֆլորենս (3 էպիզոդ)
Թիմ Կանգ - Օսկար / Անհայտ վամպիր (3 էպիզոդ)
Ջաստիս Լիկ - Մալքոլմ (1 էպիզոդ)
Ջոն Չառլիս Մայեր - Ջիսեպ Սալվատոր (երիտասարդ) (1 էպիզոդ)
Veronica Galvez - young Rayna Cruz
Susan Williams - Old Rayna
Gerardo Gálvez - Vicente Cruz
Brandon Akira - Lewis / Beau
Merrill Capp - Dalton St. John


== Ծանոթագրություններ ==
Բեխտսրիտ

Բեխտստրիտ (գերմ.՝ Bechtsrieth), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1100 մարդ 2010 թվականի դեկտեմբերի 31-ի տվյալներով։ Զբաղեցնում է 4,78 կմ² տարածք։ Պաշտոնական կոդն է՝ 09 3 74 170։
Համայնքը բաժանված է 2 գյուղական թաղամասի։
2015 թվականի դեկտեմբերի 31-ի դրությամբ.

տարածք՝ 478.01 հա,
բնակչությունը՝ 1051 մարդ,
բնակչության խտությունը - 219,87 մարդ / կմ²,
հողի առկայություն՝ հաշվի առնելով ներքին ջրերը՝ 4548.14 մ²/անձ։1994 թվականի հունվարի 1-ից համայնքը եղել է Շիրմից վարչական համայնքի կազմում։


== Ծանոթագրություններ ==


== Արտաքին հղումներ ==
Պաշտոնական կայք
Կոնի-Ջոջո

Կոնի-Ջոջո (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։ Բնակչությունը կազմում է 7,232 մարդ՝ 2002 թվականի տվյալներով։
Բեզոր (այլ կիրառումներ)

Բեզոր անվանումը կարող է ունենալ հետևյալ կիրառումները․

Բեզոր - գյուղ Արևմտյան Հայաստանում, Դիարբեքիրի վիլայեթի Մարդինի գավառում,
Բեզոր - գյուղ Արևմտյան Հայաստանում, Բիթլիսի վիլայեթի Սղերդի գավառում։
Աղ (քրիստոնեություն)

Անվան այլ կիրառումների համար տե՛ս՝ Աղ (այլ կիրառումներ)Աղ, անարյուն զոհաբերության նյութ կամ ընծա, որ կիրառվում է եկեղեցիներում։ Հոգևոր առումով ունի մաքրագործիչ, պահպանիչ և զորացուցիչ նշանակություն։ Ավանդված է դեռևս Հին կտակարանից, մովսիսական օրենքով. «Ձեր ամեն մի զոհաբերությունը Տիրոջը թող աղով աղվի. ձեր զոհաբերություններից չպակասեցնեք Աստծու ուխտի աղը. բոլոր զոհաբերությունների ժամանակ ա՛ղ մատուցեցեք» ։ Աղ մատուցվում էր մյուս անարյուն զոհաբերությունների՝ ալյուրի, ձեթի, խունկի, ցորենի և այլ ընծայաբերումների շարքում, որպես երախայրիք Աստծո սեղանին կամ եկեղեցուն։ Նոր կտակարանում Աղի խորհրդաբանությունը կապվում է առաքյալների և առհասարակ հավատացյալ մարդու հետ, ինչպես հավաստում է տերունական խոսքը. «Դո՛ւք եք երկրի աղը...»։ Աղ օգտագործվում է մատաղի ժամանակ։


== Աղօրհնեք ==
Աղօրհնեք, Հայ եկեղեցում ընդունված խորհրդապաշտական արարողություն։ Ըստ Սահակ Ա Պարթևի եկեղեցական կանոնների և Ներսես Շնորհալու «Թուղթ ընդհանրականի», Աղի օրհնությունը հաստատել է Գրիգոր Ա Լուսավորիչը։ Օրհնված աղ զոհաբերվող (մատաղացու) կենդանուն տալով՝ վերացվում է նախնական մեղքը, քանզի Ադամի և Եվայի պատվիրանազանցության պատճառով անիծվել են իրենց հետ դրախտում եղած կենդանիները ևս, ինչպես նաև ողջ երկիրը։ Քահանայի օրհնած աղը, մաքրելով տվյալ կենդանուն, արժանի է դարձնում նվիրաբերելու Աստծուն։ Աղ օրհնվում է նաև Տնօրհնեքի (տես Հոգևոր բարեպաշտական արարողություններ հոդվածում) ժամանակ և այլ պարագաներում։
Ալեքսանդրա Պացկևիչ

Ալեքսանդրա Վյաչեսլավովնա Պացկևիչ (ռուս.՝ Александра Вячеславовна Пацкевич, նոյեմբերի 4, 1988(1988-11-04), Մոսկվա, ԽՍՀՄ), ռուս գեղալողորդուհի, Օլիմպիական խաղերի կրկնակի չեմպիոնուհի (2012 և 2016), աշխարհի 13-ակի և Եվրոպայի քառակի չեմպիոնուհի։ Հանդես է եկել զույգերի, խմբային և համակցված ծրագրերում։


== Մարզական կարիերա ==
Անդորրա լա Վելյայում Ալեքսանդրա Պացկևիչը Ռուսաստանի թիմի կազմում հաղթել է Եվրոպայի չեմպիոնների գավաթի խաղարկության եզրափակչի թիմային ծրագրում։
2009 թվականին Ալեքսանդրա Պացկևիչը Ռուսաստանի գեղալողի հավաքականի կազմում դարձել է աշխարհի երկակի չեմպիոն։ Նախ նա Անժելիկա Տիմանինայի, Աննա Նասեկինայի, Դարյա Կորոբովայի, Ալլա Շիշկինայի, Վիկտորյա Շեստակովիչի, Ելիզավետա Ստեպանովայի և Սոֆյա Վոլկովայի հետ գրավել է առաջին տեղը տեխնիկական ծրագրում, ապա Անաստասիա Դավիդովայի, Նատալյա Իշչենկոյի, Անժելիկա Տիմանինայի, Աննա Նասեկինայի, Դարյա Կորոբովայի, Սվետլանա Ռոմաշինայի և Ալլա Շիշկինայի հետ հաղթել է ազատ ծրագրո։
2010 թվականի Եվրոպայի առաջնությունում, որ անցկացվել է Բուդապեշտում, Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում։
2012 թվականին Ալեքսանդրա Պացկևիչը Ռուսաստանի թիմի կազմում դարձել է Լոնդոնի Օլիմպիական խաղերի չեմպիոն։
2013 թվականին Կազանում անցկացվող ամառային Ունիվերսիադայում Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում։
Նույն թվականին Բարսելոնայում անցկացված աշխարհի առաջնությունում Ալեքսանդրա Պացկևիչը դարձել է աշխարհի չեմպիոն խմբերի ու համակցված մրցություններում։
2016 թվականին նույնպես Ռուսաստանի թիմի կազմում Ալեքսանդրա Պացկևիչը նվաճել է իր երկրորդ օլիմպիական ոսկե մեդալը Ռիո դե Ժանեյրոյում անցկացված Օլիմպիական խաղերում։


== Պարգևներ և կոչումներ ==
Պատվո շքանշան (25 օգոստոսի, 2016 թվական) – 2016 թվականին Ռիո դե Ժանեյրո քաղաքում (Բրազիլիա) 31-րդ Օլիմպիական խաղերում ունեցած մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար
Բարեկամության շքանշան (13 օգոստոսի, 2012 թվական) – ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականին Լոնդոնում (Մեծ Բրիտանիա) 30-րդ Օլիմպիական խաղերում ունեցած մարզական բարձր ձեռքբերումների համար
Ռուսաստանի սպորտի վաստակավոր վարպետ (5 ապրիլի, 2010 թվական)
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում անցկացված XXVII Համաշխարհային ամառային ունիվերսիադայում ցուցաբերած մարզական բարձր ձեռքբերումների համար


== Ծանոթագրություններ ==
Լինքոլնի մրցանակ

«Գիլդեր Լեհման Լինքոլն» մրցանակը, ստեղծվել է Ռիչարդ Գիլդերի և Լյուիս Լեհմանի կողմից և հանձնվում է Գետիսբուրգի քոլեջի կողմից, ամեն տարի 1991 թվականից պարգևատրվում է Ամերիկյան քաղաքացիական պատերազմի տարվա ոչ գեղարվեստական պատմական լավագույն աշխատանքի համար։ Այն կոչվում է ԱՄՆ նախագահ Աբրահամ Լինքոլնի պատվին։ 


== Դափնեկիրներ ==
Մրցանակը բաժանվել է հավասարապես երկու գրառումների միջև վեց անգամ (1992, 2000, 2008, 2009, 2012 և 2014 թվականներին)։ Ներառյալ 50,000 ԱՄՆ դոլարի մրցանակ ստացողները։ 


== Ծանոթագրություններ ==


== Արտաքին հղումներ ==
http://www.gilderlehrman.org/
http://www.gettysburg.edu/lincolnprize/ Archived 2018-11-19 at the Wayback Machine.
https://www.gilderlehrman.org/content/national-book-prizes
https://miamioh.edu/cas/academics/departments/history/about/faculty/johnson/index.html
https://yalebooks.yale.edu/book/9780300219753/mourning-lincoln
Պարատիկո

Պարատիկո (իտալերեն՝ Paratico), կոմունա Իտալիայում, Լոմբարդիա մարզի Բրեշիա գավառում։
Բնակչությունը կազմում է 3441 մարդ, խտությունը՝ 574 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 05030։ Հեռախոսային կոդ՝ (+39) 035։


== Արտաքին հղումներ ==
Քաղաքի գլխավոր կայք (իտալ.)


== Ծանոթագրություններ ==
Երկու սառնամանիք

Երկու սառնամանիք (բելառուս․՝ Два марозу), բելառուսական ժողովրդական հեքիաթ։


== Սյուժե ==
Հեքիաթը պատմում է երկու եղբայր սառնամանիքների մասին, որոնցից մեկի անունը Կարմիր Քիթ էր, իսկ մյուսը Կապույտ Քիթն էր, ովքեր գիշերով զբոսնում ու գովում էին իրար։ Ուշ գիշերով նրանք ցատկոտում էին ծառից-ծառ, վախեցնում նապաստակներին, հետո հոգնում են անտառից, գնում գյուղ, ու սկսում տանիքների վրայով թռչկոտել։ Կապույտ Քիթը ասում է, որ բոլորը վախենում են իրենից, և թաքնվել են իրենց խրճիթներում, իսկ Կարմիր Քիթը ասում է, որ եթե մեկնումեկը փորձի դուրս գալ, նրան կսառեցնեն։ Կամաց-կամաց սկսում է լուսանալ, վառարանների խողովակներից ծուխ է բարձրանում, մարդիկ տներից դուրս են գալիս, կեսը գնում են անտառ, կեսը փայտ կոտրելու են գնում։ Կարմիր Քիթը առաջարկում է, դաշտ գնալ, և այդպես էլ անում են։ Դաշտում նրանք մի գյուղացի, ու մի պան են տեսնում, Կարմիր Քիթը գնում է գյուղացու հետևից, իսկ Կապույտ Քիթը պանի հետևից։ Եվ նրանք միասին գնացին ճամփորդներին սառեցնելու։ Կապույտ Քիթը հասնում է պանին, այնպես սառեցնում, որ համարյա մահի է հասցնում, իսկ այդ ժամանակ Կարմիր Քիթը հասնում է գյուղացուն, որ սառեցնի, գյուղացին զգում է, որ սառում է, իջնում է սահնակից, ոտքերը դոփում, ձեռքերով ծափ տալիս, վազվզում տաքանում նստում սահնակը հանգիստ գնում։ Կարմիր Քիթը բարկացած գնում է, անտառում սպասում գյուղացուն։ Գյուղացին հասնում է անտառ, սկսում է փայտ կտրել, Կարմիր Քիթը ինչ անում է, չի կարողանում գյուղացուն սառեցնել։ Գյուղացին այնքան է աշխատում, որ սկսում է շոգել, քուրքը հանում է, դնում սահնակի վրա, Կարմիր Քիթը ուրախանում է, մտնում քուրքի մեջ մի լավ սառեցնում։ Գյուղացին գնում է, որ քուրքը հագնի, տեսնում է քուրքը սառցակալել է, մտրակը հանում է, ու քուրքը մի լավ մտրակում։ Այնքան է մտրակում, որ քուրքը տաքանում է, Կարմիր Քիթը գլուխը մի կերպ ազատում է, փախչում անտառի խորքը։ Շատ է բարկանում գյուղացու վրա, որ նրան սառեցնել չի կարողանում, բայց եղբորը ոչինչ չի ասում։


== Կերպարներ ==
Կարմիր Քիթ
Կապույտ Քիթ
Պան
Գյուղացի


== Տես նաև ==
Կորած բառը
Ճստիկ-պստիկը
Փիսիկ ոսկեճակատիկ (հեքիաթ)


== Ծանոթագրություններ ==


== Արտաքին հղումներ ==
Два мороза. Белорусская народная сказка Archived 2017-08-26 at the Wayback Machine.
Два мороза
Два мороза. читать сказку
Բրեյլի ալբանական գրեր

Բրեյլի ալբանական գրեր, ալբաներենով գրելու բրեյլի այբուբեն։


== Այբուբեն ==


== Կետադրություն ==


== Չափ ==


== Ծանոթագրություններ ==


== Արտաքին հղումներ ==
Բրեյլի գրեր Archived 2016-04-26 at the Wayback Machine.
Shefik Osmani, 1983, Fjalor i Pedagogjisë, Tiranë
Յասինովատկա (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ՅասինովատկաՅասինովատկա (ուկրաիներեն՝ Ясинуватка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Յասինովատկա գյուղում բնակվում էր 123 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ մայրս (հուշագրական վիպակ)

Մեծ մայրս (թուրքերեն՝ Anneannem), հուշագրական վիպակ, որտեղ թուրքիայի հայտնի իրավապաշտպան Ֆեթհիյե Չեթինը վերապատմում է իր տատի կյանքն ու հուշերը։


== Հեղինակի մասին ==
Ֆեթհիյե Չեթինը ծնվել է Մադենում։ Տարրական, միջնակարգ կրթություն ստացել է Մահմուդիյեում, Մադենում և Էլյազիգում։ Ավարտել է Անկարայի համալսարանի իրավաբանական ֆակուլտետը։ Եղել է Ստամբուլի փաստաբանների կոլեգիայի, Մարդու իրավունքների պաշտպանության գործադիր կոմիտեի անդամ և փոքրամասնությունների իրավունքների պաշտպանության աշխատանքային խմբի խոսնակը։
Հրանտ Դինքի ընտանիքի փաստաբանն է։


== Գրքի մասին ==
Գիրքն առաջին անգամ հայերեն թարգմանությամբ հայ ընթերցողին ներկայացվել է 2006 թվականին։ Գրքի երրորդ, էլեկտրոնային հրատարակությունը ներկայացվել է 2008 թվականին։


== Բովանդակություն ==
Չեթինի տատը, որին շրջապատում բոլորը գիտեին որպես մուսուլման թրքուհի՝ Սեհեր անունով, կյանքի վերջին տարիներին խոստովանում է թոռանը՝ Ֆեթհիյեին, որ ինքն իրականում հայ է, մինչև 1915 թվականը քրիստոնյա է եղել, իր իսկական անուն ազգանունը Հերանուշ Կատարյան է։ Հերանուշը պատմում է հայերի տեղահանման, աքսորի, կոտորածի առանձին դրվագներ, որոնց ականատեսն է եղել։


== Մեջբերումներ գրքից ==


== Ծանոթագրություններ ==
Ֆեսա

Ֆեսա, կամ Ֆասա, կամ Ֆեսսա (պարսկերեն՝ فسا), քաղաք Իրանի հարավում՝ Ֆարսի նահանգում։ Ֆեսա շահրեստանի վարչական կենտրոնը։ Բնակչության թվով նահանգի չորրորդ քաղաքն է։  
Ֆեսան տարածաշրջանային խոշոր գյուղատնտեսական կենտրոն է, որի հիմնական արտադրանքը հացահատիկային մշակաբույսերն են ու բամբակը։


== Աշխարհագրություն և կլիմա ==
Քաղաքը գտնվում է Ֆարսի կենտրոնական մասում՝ հարավարևելյան Զագրոսի լեռնային տեղանքում։ Ծովի մակարդակից ունի 1365 մետր բարձրություն։ Ֆեսան գտնվում է նահանգի վարչական կենտրոնից՝ Շիրազից, մոտ 120 կմ դեպի հարավ-արևելք և երկրի մայրաքաղաքից՝ Թեհրանից, 770 կմ դեպի հարավ-արևելք։ Օդի միջին տարեկան ջերմաստիճանը կազմում է +18,5°С։ Միջին տարեկան տեղումների քանակը 300 մմ է։


== Բնակչություն ==
Բնակչությունը՝ 110 825 մարդ (2016)։ Ազգային կազմում գերակշռում են պարսիկները, իսկ դավանանքայինում՝ շիիթ մահմեդականները։


== Տեսարժան վայրեր ==
Մոտակա բլուրներից մեկի գագաթին գտնվում է բերդ, որի շինարարությունը վերաբերում է Սասանյանների դինաստիայի կառավարման ժամանակաշրջանին։ Քաղաքի հյուսիսում գտնվում է շրջանի ամենաբարձր գագաթներից մեկը՝ Հարմանկուհ լեռը (3 183 մետր), որին կից գտնվում է Աթաշկադե հանգստի գոտին։ Քաղաքի հարավ-արևելքում գտնվում է համանուն օդանավակայանը։


== Ծանոթագրություններ ==
Զավոդսկոյ (գյուղ, Արտյոմ քաղաքային օկրուգ)

Անվան այլ կիրառումների համար տե՛ս՝ ԶավոդսկոյԶավոդսկոյ (ռուս.՝ Заводской), գյուղ Ռուսաստանի Պրիմորիեի երկրամասի Արտյոմ քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 15228 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դամբո

Դամբո (անգլ.՝ Dumbo), Ուոլթ Դիսնեյի չորրորդ լիամետրաժ մուլտֆիլմը։ Մուլտֆիլմի ռեժիսորն է Բեն Շարպստինը։ Թողարկվել է ԱՄՆ-ում (1941)։ Տևողությունը՝ 64 րոպե։


== Սյուժե ==
Արագիլը կրկեսային փիղ` միսիս Ջամբոյին է բերում փղիկ Ջամբոյին։ Անսովոր մեծ ականջների համար փղիկին կրկեսի մյուս բնակիչները չեն սիրում և նրան անվանում Դամբո (անգլ.՝ dumb - հիմար)։ Դամբոյին ծաղրանքներից պաշտպանելու համար, միսիս Ջամբոն հարձակվում է մարզչի վրա, և դրա պատճառով նրան առանձին վանդակում փակում են։ Դրանից հետո, երբ Դամբոն դառնում է կրկեսային համարի անհաջողության պատճառը, բոլորը հեռու են մնում նրանից։ Դրանից հետո Դամբոյի միակ ընկերը Թիմաթի անունով մկնիկն էր։ Նրանք սխալմամբ օգտագործելով ալկոհոլ՝ ջրի փոխարեն, հայտնվում են ծառի ճյուղի վրա։ Դամբոն Թիմաթիի նոր ընկերների՝ ագռավների օգնությամբ պարզում է, որ կարողանում է թռչել։ Վերադառնալով կրկես, Դամբոն եզրափակիչ ներկայացման ժամանակ տպավորիչ թռիչք է կատարում և դառնում կրկեսի գլխավոր աստղ և կրկին միանում է մորը։

		
		


== Ստեղծողները ==
Ռեժիսոր-տնօրեն` Բեն Շարպստին
Սցենարիստներ՝ Ջո Հրանտ, Դիկ Համեր
Ղեկավար՝ Օտտո Ինգլենդեր
Գործողությունների հաջորդականության ղեկավարներ՝ Նորման Ֆերգուսոն, Ուիլֆրես Ջեքսոն, Բիլ Ռոբերտս, Ջեք Քինի, Սեմ Արմսթրոնգ
Շարժանկարի ռեժիսորներ՝ Վլադիմիր Տիտլա, Ֆրես Մուր, Ուորդ Քիմբալ, Ջոն Լունսբերի, Արտ Բեբիտ, Վուլի Ռեյտերման
Մշակում՝ Բիլ Պիտ, Աուրի Բատագլիա, Ջո Ռինալդի, Ջորջ Ստալինգս, Բեբ Սմիթ
Կերպարների դիզայն՝ Ջո Միլեր, Մարտին Պրովենսոն, Ջոն Վալբրիջ, Ջեյմս Բորդերո, Մորիս Նոբլ, Էլմեր Պլյումեր
Երաժշտություն՝ Օլիվեր Ուոլես, Ֆրենկ Չերչիլ
Բառեր՝ Նեդ Վաշինգթոն
Գործիքավորում՝ Էդվարդ Պլյումբ
Անիմացիա - Հյու Ֆրասեր, Հարվի Թումս, Միլտ Նիլ, Հիկս Լոուկի, Հովարդ Սվիֆթ, Դոն Թոուսլի, Լես Կլարկ, Քլաուս Սմիթ, Բերնի Վոլֆ, Ջեք Քամբել, Ուոլթ Քելի, Դոն Փատերսոն, Սայ Յոունգ, Ռեյ Փաթերսոն, Հրանտ Սիմոնս, Ջոշ Մեադոր, Բիլ Շուլ, Արտ Պալմեր


== Մրցանկաները ==
«Օսկար»
1942 - Ֆիլմի լավագույն երաժշտություն
Կաննի կինոփառատոն
1947 - Լավագույն շարժանկար


=== Անվանակարգեր ===
«Օսկար»
1942 - Ֆիլմի լավագույն երգ


== Մուլտֆիլմի երգերը ==
Baby Mine
The Clown Song
Pink Elephants on Parade
When I See an Elephant Fly


== Հետաքրքիր փաստեր ==
Դամբո փղիկը նաև հանդիպում է «Ով է դավել Ռոջեր ճագարին» ֆիլմում։


== Թողարկումը ==
2001 թվականին մուտֆիլմի 60-րդ ամյակին նվիրված թողարկվեց «Disney DVD», Dolby Digital 1.0 ձայնով։


== Ծանոթագրություններ ==


== Արտաքին հղումներ ==
Դամբոյի պաշտոնական կայք
Դամբոն Big Cartoon DataBase կայքում
Էդվարդ Սիմոնս

Էդվարդ Սիմոնս (անգլ.՝ Edward Emerson Simmons հոկտեմբերի 27, 1852(1852-10-27), Կոնկորդ, Միդլսեքս շրջան, Մասաչուսեթս, ԱՄՆ - նոյեմբերի 17, 1931(1931-11-17), Բալթիմոր, Մերիլենդ, ԱՄՆ), ամերիկացի նկարիչ, իմպրեսիոնիստ ։ Նա եղել է 10 ամերիկացի նկարիչներից մեկը, ով 1897 թվականին հեռացել է Ամերիկացի նկարիչների միությունից։ Հայտնի է որպես բազմաթիվ որմնանկարների հեղինակ։


== Կենսագրություն ==
Ծնվել է 1852 թվականի հոկտեմբերի 27-ին Մասաչուսեթս նահանգի Կոնկորդ քաղաքում, պետական պաշտոնյաների ընտանիքում։ 1874 թվականին ավարտել է Հարվարդի քոլեջը։ Հետո սովորել է գեղանկարչություն Փարիզի Ժյուլիանի ակադեմիայում։ Նրա ուսուցիչներն են եղել Գուստավ Բուլանժեն և Ժիլ Լեֆևրը։ 1894 թվականին արժանացել է  Municipal Art Society ընկերության մրցանակին Մանհեթենում Criminal Courthouse շենքի մի շարք որմնանկարների համար։ Ավելի ուշ Սիմոնսը զարդարել է Նյու Յորքի  Ուլդորֆ-Աստորիա հյուրանոցը, Վաշինգտոնի Կոնգրեսի գրադարանը և Սեյթ Փոլ քաղաքի Կապիտոլիումը։ 1914 թվականին նա այցելում է նկարիչ Չայլդ Հասսամին Արիզոնայի Պիեմոնտ քաղաքում, որպեսզի ծանոթանա կալիֆորնիացի արվեստագետ, նկարիչ Խավիեր Մարտինեսի հետ իր աշխատանքային ստուդիայում։ Սիմոնսը համարվում էր ամերիկյան Վերածննդի նկարիչ. այս ուղղությունը ծագել է ԱՄՆ-ի քաղաքացիական պատերազմից հետո։ 1922-ին նա հրապարակում է իր սեփական ինքնակենսագրականը։ Մահացել է 1931 թվականի նոյեմբերի 17-ին Մերիլենդ նահանգի Բալթիմոր քաղաքում։

Որոշ աշխատանքներ
		
		
		


== Ծանոթագրություններ ==


== Արտաքին հղումներ ==
Edward Emerson Simmons (անգլ.)
Мастер росписи фресок  Эдвард Эмерсон Симмонс(չաշխատող հղում)
Ակնազարովո (գյուղ, Մելեուզովսկի շրջան)

Անվան այլ կիրառումների համար տե՛ս՝ ԱկնազարովոԱկնազարովո (ռուս.՝ Акназарово, բաշկիրերեն՝ Аҡназар), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)